《土堆高》
明代·张弼

土堆高，河底深。劳人力，快人心。天公久旱泉胍涩，漕河寸水如寸金。

百万亿国赋自南北，百万亿行旅自北南。若令河底塞，将何以为国。

安得甘雨应时来，土堆摊平种禾麦。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。